Във връзка с постъпило уведомление за инвестиционно предложение с вх. № ОВОС-1504/28.08.2020г., и становище на БД ИБР с изх. № ПУ-01-721(1)/04.09.2020г. за инвестиционно предложение (ИП): „ЖИЛИЩНО СТРОИТЕЛСТВО и обособяване на 8 бр. УПИ-та за жилищно строителство“, в поземлен имот с идентификатор 03304.1.101, землище на с. Белащица, общ. Родопи, обл. Пловдив, с възложител Н. СТОИЦЕВ, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Съгласно представената информация се предвижда обособяване на осем броя УПИ с цел изграждане на осем броя жилищни сгради, улица тупик с обръщало и разширение на селскостопански път в поземлен имот с идентификатор 03304.1.101, землище на с. Белащица, общ. Родопи, обл. Пловдив, с площ на имот 5298 кв.м., с трайно предназначение на територията - земеделска и начин на трайно ползване - нива. Захранването на всяка една от сградите с вода ще се извърши от алтернативен водоизточник – сондажен кладенец с дълбочина до 10м., във всеки имот. Отпадъчните води ще се отвеждат във водоплътни изгребни ями. Така заявеното инвестиционно предложение попада в обхвата на т. 2, буква „г“ и т. 10, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Родопи, Кметство с. Белащица и БД ИБР Пловдив

Отговорено от РИОСВ-Пловдив на 11.09.2020г.